เรื่องร้องเรียน (ถนน) วันที่ 2023-01-17 04:46:44 — แขวงพลับพลา เขตวังทองหลาง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002038

เมื่อวันอังคารที่ 10 มกราคม 2566 ผู้ร้องได้เดินทางไปยังสำนักงานเขตวังทองหลาง เพื่อขอทำบัตรฯใหม่ที่มีข้อมูลวันเดือนปีเกิดของผู้ร้องครบถ้วน เนื่องจากก่อนหน้านี้ ผู้ร้องเคยยื่นเอกสารทำบัตรฯตอนช่วงอายุ 15 ปี ข้อมูลบัตรฯมีรายละเอียดวัน-เดือน-ปีครบถ้วน หลังจากนั้นทำบัตรฯอีก 2 รอบข้อมูลก็ยังครบ จนกระทั่งปี 2538 เมื่อไปทำบัตรฯใหม่ ข้อมูลบัตรฯมีรายละเอียดเพียงปีเกิดเท่านั้น ส่งผลให้เมื่อผู้ร้องไปต่างประเทศทำให้ถูกกักตัวไว้เนื่องจากข้อมูลในบัตรฯไม่ครบถ้วน (ไม่มีวันที่และเดือนเกิด) โดยผู้ร้องได้เตรียมเอกสารไปคือ สำเนาทะเบียนบ้าน (รุ่นเก่า) ,สำเนาบัตรประจำตัวประชาชน ซึ่งหมดอายุปี 2538 ซึ่งมีข้อมูลวัน-เดือน-ปีเกิดของผู้ร้อง และมีสำเนาวุฒิการศึกษา ซึ่งมีข้อมูลวัน-เดือน-ปีเกิดของผู้ร้องระบุในเอกสาร แต่ทางเจ้าหน้าที่แจ้งว่า ต้องใช้วุฒิการศึกษาฉบับจริง ซึ่งผู้ร้องได้ยื่นสมัครเรียนไป ทำให้ไม่มีเอกสาร โดยเจ้าหน้าที่แจ้งว่าจะรับเรื่องไว้ และจะติดต่อกลับหาผู้ร้องภายในวันพฤหัสบดี (วันที่ 12 มกราคม 2566) แต่ผู้ร้องไม่ได้รับการติดต่อ หลังจากนั้น วันจันทร์ที่ 16 มกราคม 2566 ช่วงเวลาประมาณ 11.00 น. ผู้ร้องจึงได้ติดต่อไปยังสำนักงานเขตวังทองหลางทางโทรศัพท์ มีเจ้าหน้าที่รับสาย แจ้งว่า เจ้าหน้าที่ที่ดูแลเรื่องของผู้ร้องนั้นติดเคส และจะติดต่อกลับหาผู้ร้องช่วงบ่าย แต่จนถึงปัจจุบัน (วันที่ 17 มกราคม 2566) ผู้ร้องยังไม่ได้รับการติดต่อจากเจ้าหน้าที่แต่อย่างใด และยังไม่ได้รับบัตรประจำตัวประชาชนและไม่ทราบรายละเอียดว่าดำเนินการได้หรือไม่ จึงประสงค์ให้หน่วยงานที่เกี่ยวข้องเร่งดำเนินการทำบัตรประจำตัวประชาชนให้แก่ผู้ร้อง โดยใส่ข้อมูลวันเดือนปีเกิดในบัตรฯให้ครบถ้วน และประสงค์ให้หน่วยงานที่เกี่ยวข้องติดต่อกลับหาผู้ร้องโดยตรงทางโทรศัพท์เพื่อชี้แจงการดำเนินการ ว่าสามารถดำเนินการได้หรือไม่ และผู้ร้องจะได้รับบัตรฯเมื่อใด ***ขอให้เจ้าหน้าที่ติดต่อกลับตามหมายเลขโทรศัพท์ที่ให้ไว้***

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111 #1555 #citydata